**národná rada slovenskej republiky**

**IV. volebné obdobie**

**Číslo: 1048/2009**

**980a**

**Správa**

**Výboru Národnej rady Slovenskej republiky pre ľudské práva, národnosti a postavenie žien o prerokovaní správy o stave ochrany osobných údajov 2007-2009 (tlač 980)**

V súlade s § 38 ods. 1 písm. o) zákona č. 428/2002 Z. z. o ochrane osobných údajov v znení neskorších predpisov 27. mája 2009 predložil predseda Úradu na ochranu osobných údajov Národnej rade Slovenskej republiky dvojročnú správu o stave ochrany osobných údajov. Predseda Národnej rady Slovenskej republiky svojím rozhodnutím z 27. mája 2009 č. 1122 pridelil uvedenú správu na prerokovanie Výboru Národnej rady Slovenskej republiky pre ľudské práva, národnosti a postavenie žien s tým, že výbor podá Národnej rade správu o výsledku prerokovania správy vo výbore a návrh na uznesenie Národnej rady Slovenskej republiky.

Výbor v súlade s citovaným rozhodnutím predsedu Národnej rady Slovenskej republiky rokoval o Správe o stave ochrany osobných údajov 2007-2009 (tlač 980) na svojej 50. schôdzi 17. júna 2009.

Výbor k uvedenej správe prijal uznesenie č. 215, v ktorom

**odporúča**

Národnej rade Slovenskej republiky

Správu o stave ochrany osobných údajov 2007-2009 (tlač 980)

**zobrať na vedomie.**

Bratislava jún 2009

Viera Mazúrová v. r.

podpredsedníčka Výboru Národnej rady Slovenskej republiky pre ľudské práva, národnosti a postavenie žien

**národná rada slovenskej republiky**

**IV. volebné obdobie**

**Číslo: 1048/2009**

**Xxx**

Uznesenie

Národnej rady slovenskej republiky

z ..... júna 2009

k správe o stave ochrany osobných údajov 2007 – 2009 (tlač 980)

Národná rada Slovenskej republiky

**berie na vedomie**

Správu o stave ochrany osobných údajov 2007 – 2009.